**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL NAUJAI KURIAMOS KAUNO REGIONIO PLĖTROS TARYBOS BUVEINĖS REGISTRAVIMO KĖDAINIŲ RAJONE**

2020 m. lapkričio 20 d. Nr. SP-299

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 ir 4 punktais, 16 straipsnio 2 dalies 22 ir 26 punktais bei Lietuvos Respublikos regioninės plėtros įstatymo 16 straipsnio 1 dalimi, Kėdainių rajono savivaldybės taryba n u s p r e n d ž i a:

1. Pavesti Kėdainių rajono savivaldybės administracijai surasti tinkamas patalpas Kėdainių mieste, kurias būtų galima pasiūlyti kaip būstinę naujai kuriamai Kauno regiono plėtros tarybai.
2. Įpareigoti Kėdainių rajono savivaldybės merą Valentiną Tamulį pateikti siūlymą, kad Kauno regiono plėtros tarybos buveinė būtų įregistruota Kėdainiuose, savivaldybei priklausančiose patalpose.

Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras

Karolina Štelmokaitė Dalius Ramonas

2020-11-20 2020-11-20

Kėdainių rajono savivaldybės tarybai

**AIŠKINAMASIS RAŠTAS**

**SPRENDIMAS**

**DĖL NAUJAI KURIAMOS KAUNO REGIONIO PLĖTROS TARYBOS BUVEINĖS REGISTRAVIMO KĖDAINIŲ RAJONE**

2020 m. lapkričio 20 d.

Kėdainiai

**Parengto sprendimo projekto tikslai:**

Pasiekti, kad Kėdainiai, senas ir garbingas Radvilų miestas ir rajonas, Lietuvos geografinis centras, taptų naujai besikuriančios Kauno regiono plėtros tarybos oficialia būstine, kurioje taip pat įsikurtų Kauno regiono plėtros tarybos administracija. Tokiu būdu būtų sustiprinta Kėdainių r. reikšmė Kauno regiono plėtros tarybos struktūroje, sukurtos naujos darbo vietos.

**Sprendimo projekto esmė:**

2020 m. rugsėjo 1 d. įsigaliojusiame naujos redakcijos Regioninės plėtros įstatyme numatyta, kad Regionų plėtros tarybos buveinė turi būti tos apskrities, kurios savivaldybės įsteigė regiono plėtros tarybą, teritorijoje. Kadangi besikurianti regiono plėtros taryba iki šiolei dar nėra nusprendusi, kurį rajoną pasirinkti kaip savo buveinės bei administracijos vietą, Kėdainių r. savivaldybė, kaip steigėja, gali pretenduoti būti šio juridinio asmens buveinės vieta. Šis sprendimas įpareigos savivaldybės administraciją surasti tinkamas patalpas tokiai buveinei, bei įgalios merą pateikti pasiūlymą steigėjams.

**Lėšų poreikis (jeigu sprendimui įgyvendinti reikalingos lėšos):**

Nėra

**Laukiami rezultatai:**

Padidėjęs Kėdainių r. savivaldybės svoris Kauno regiono plėtros taryboje, naujai sukurtos darbo vietos Kėdainiuose.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Kėdainių rajono savivaldybės tarybos narė Karolina Štelmokaitė